Jukka Norvanto

Jukka Eerikki Norvanto (s. ) on suomalainen radiopastori. Hän on koulutukseltaan teologian lisensiaatti ja diplomikielenkääntäjä. Jukka Norvanto on opettanut radiossa koko Raamatun lähes jae jakeelta Medialähetys Sanansaattajat ry:n (ent. Radiolähetysjärjestö Sanansaattajat) tuottamassa Raamattu kannesta kanteen -radio-ohjelmassa, jota on radioitu vuodesta 1997. Ensimmäiseen Raamatun läpikäyntiin kului vajaat seitsemän vuotta. Raamatun opetuksen toinen kierros alkoi vuoden 2005 alusta ja kolmas kierros kesällä 2010.

Lyhyt elämäkerta 
Jukka Norvanto syntyi Posiolla, jossa hän vietti nuoruutensa ja tutustui myös uskonasioihin. Kouluvuosien jälkeen hän opiskeli diplomikielenkääntäjäksi. Avioiduttuaan vaimonsa Liisan (o.s. Siitonen) kanssa he muuttivat Ruotsiin. Siellä Norvanto toimi Mariestadin seurakunnan työntekijänä ruotsinsuomalaisten parissa. Ruotsissa syntyi kaksi perheen kolmesta lapsesta. Myöhemmin Norvanto ryhtyi lukemaan teologiaa Helsingin yliopistossa ja sai pappisvihkimyksen 1988.

Norvanto työskenteli Vuokatinrannan kristillisen loma- ja kurssikeskuksen johtajana Vuokatissa ja sen jälkeen vuosina 1996–2014 hän työskenteli Medialähetys Sanansaattajissa Radioraamattukoulun johtajana ja Raamattu kannesta kanteen -ohjelman raamatunopettajana.

Norvanto on toiminut myös Sotkamon seurakunnan pastorina ja vuosina 2005–2006 Kyproksen turistipappina. Nykyisin hän on Lähetysyhdistys Kylväjän lähetysteologi ja jatkaa raamatunopetusta niin Suomessa kuin ulkomailla.

Julkaisuja

Lähteet

Aiheesta muualla
 Kirja-arvostelut. Jukka Norvannon kirjoittamia kirjoja
 Raamattu kannesta kanteen -radio-ohjelma. Jukka Norvannon Raamattu kannesta kanteen -radio-ohjelman sivut ja opetukset
 Medialähetys Sanansaattajat. Järjestön kotisivut

Suomen evankelis-luterilaisen kirkon papit
Vuonna 1957 syntyneet
Elävät henkilöt